CELEX: 62017TN0817
Language: sl
Date: 2017-12-14 00:00:00
Title: Zadeva T-817/17: Tožba, vložena 14. decembra 2017 – Schokker/EASA

19.2.2018   
            
            
               SL
            
            
               Uradni list Evropske unije
            
            
               C 63/16
            
         Tožba, vložena 14. decembra 2017 – Schokker/EASA
   (Zadeva T-817/17)
   (2018/C 063/21)
   Jezik postopka: francoščina
   
      Stranki
   
   
      Tožeča stranka: Boudewijn Schokker (Hoofddorp, Nizozemska) (zastopnika: S. Orlandi in T. Martin, odvetnika)
   
      Tožena stranka: Evropska agencija za varnost v letalstvu
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               EASA naloži plačilo odškodnine tožeči stranki v znesku 80 000 EUR za nepremoženjsko škodo, ki jo je utrpela;
            
         
               —
            
            
               EASA naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev navaja štiri tožbene razloge, da bi dokazala, da je organ za sklepanje pogodb o zaposlitvi pri EASA storil več nepravilnih ravnanj, zaradi katerih naj bi ji nastala znatna nepremoženjska škoda.
   
               1.
            
            
               Prvi tožbeni razlog se nanaša na to, da naj bi organ za sklepanje pogodb o zaposlitvi pri EASA tožeči stranki dal nezakonito ponudbo zaposlitve, ki naj je zato ne bi bila mogla brezpogojno sprejeti.
            
         
               2.
            
            
               Drugi tožbeni razlog se nanaša na to, da naj bi organ za sklepanje pogodb o zaposlitvi pri EASA zavrnil popravo te ponudbe zaposlitve, čeprav je bila očitno nezakonita.
            
         
               3.
            
            
               Tretji tožbeni razlog se nanaša na argument, da naj bi nenaden umik ponudbe zaposlitve organa za sklepanje pogodb o zaposlitvi pri EASA povzročil, da se je postopek zaposlovanja tožeče stranke povsem končal.
            
         
               4.
            
            
               Četrti tožbeni razlog se nanaša na to, da naj organ za sklepanje pogodb o zaposlitvi pri EASA ne bi upošteval namena predhodnega postopka in naj bi sistematično zavračal vse predloge za zunajsodno rešitev spora.